Kreivasis
Kreivasis (lenk. Krzywe) – kaimas Lenkijos šiaurės rytuose, Suvalkų valsčiuje, Suvalkų apskrityje, Palenkės vaivadijoje. Kaimas yra apie 5 km į rytus nuo Suvalkų ir 108 km į šiaurę nuo vaivadijos centro Balstogės. Kaimas yra šalia Kreivojo Vygrių ežero, Vygrių nacionaliniame parke, čia yra įsikūrusi Vygrių nacionalinio parko direkcija. Kaimo apylinkėse yra daug eglynų ir pušynų miškų, upių ir ežerų, kuriuose yra nemažai bebrų buveinių.